ବନ୍ଦନା କୁମାରୀ

ବନ୍ଦନା କୁମାରୀ ଜଣେ ଭାରତୀୟ ରାଜନେତ୍ରୀ ଯିଏ ୨୦୧୩ ରୁ ୨୦୨୫ ପର୍ଯ୍ୟନ୍ତ ଦିଲ୍ଲୀର ଶାଲିମାର ବାଗ ବିଧାନସଭା ନିର୍ବାଚନମଣ୍ଡଳୀରୁ ବିଧାୟକ (MLA) ଭାବେ କାର୍ଯ୍ୟ କରିଥିଲେ। ସେ ଦିଲ୍ଲୀ ବିଧାନସଭାର ଉପାଧ୍ୟକ୍ଷା ଭାବେ କାର୍ଯ୍ୟରତ ଥିବା ସହିତ ଆମ ଆଦମୀ ପାର୍ଟିର ମହିଳା ଶାଖା ‘ଆପ୍ ମହିଳା ଶକ୍ତି’ର ପୂର୍ବତନ ଅଧ୍ୟକ୍ଷା ଭାବେ ମଧ୍ୟ ଦାୟିତ୍ୱ ସଂପନ୍ନ କରିଥିଲେ।

 ବ୍ୟକ୍ତିଗତ ଜୀବନ 
ବନ୍ଦନା କୁମାରୀଙ୍କ ଜନ୍ମ ୧୧ ମାର୍ଚ୍ଚ ୧୯୭୪ ରେ ବିହାରର ସମସ୍ତିପୁରରେ ହୋଇଥିଲା। ତାଙ୍କ ପିତାଙ୍କ ନାମ ବ୍ରଜ କିଶୋର ଶର୍ମା। ସେ ୧୯୯୧ ମସିହାରେ Ram Briksh Benipuri School, Muzaffarpurରୁ ରାଜ୍ୟ ବୋର୍ଡ (BSE) ଅଧୀନରେ ଦ୍ୱାଦଶ ଶ୍ରେଣୀ ପାସ୍ କରିଥିଲେ। ପରେ ସେ B. R. Ambedkar Bihar Universityରୁ ୧୯୯୪ ମସିହାରେ କଳା ସ୍ନାତକ (ବି.ଏ. ଅନର୍ସ) ଡିଗ୍ରୀ ଅର୍ଜନ କରିଥିଲେ।

ତାଙ୍କ ସ୍ୱାମୀଙ୍କ ନାମ ସଜ୍ଜନ କୁମାର। ୨୦୧୩ ର ଶପଥପତ୍ର ଅନୁଯାୟୀ, ଦୁହେଁ ସ୍ୱୟଂରୋଜଗାରୀ ଥିଲେ। ବର୍ତ୍ତମାନ ସେ ଗୃହିଣୀ ଏବଂ ସମାଜସେବୀ। ସେ ତାଙ୍କ ସ୍ୱାମୀ ଓ ପୁଅଙ୍କ ସହ ଦିଲ୍ଲୀର ଶାଲିମାର ବାଗରେ ବସବାସ କରୁଛନ୍ତି।

 ରାଜନୀତି 
୨୦୧୩ ଡିସେମ୍ବରରେ ହୋଇଥିବା ଦିଲ୍ଲୀ ବିଧାନସଭା ନିର୍ବାଚନରେ ବନ୍ଦନା କୁମାରୀ ଶାଲିମାର ବାଗ ନିର୍ବାଚନମଣ୍ଡଳୀରୁ ବିଧାୟକ ଭାବେ ନିର୍ବାଚିତ ହୋଇଥିଲେ। ସେ ଭାରତୀୟ ଜନତା ପାର୍ଟିର ତିନିଥର ସିଟିଂ ବିଧାୟକ ରବିନ୍ଦ୍ର ନାଥ ବଂଶଲଙ୍କୁ ୧୦,୬୫୧ ମତାନ୍ତରରେ ପରାଜିତ କରିଥିଲେ ଏବଂ ୪୭,୨୩୫ ମତ ପାଇଥିଲେ। ତାଙ୍କୁ ତୁରନ୍ତ “ଜାୟାଣ୍ଟ କିଲର” ବୋଲି ସମ୍ମାନିତ କରାଯାଇଥିଲା। ଏହି ଆସନ ୧୯୯୩ ରୁ BJPର ଦୃଢ଼ କୋଟ ଭାବେ ପରିଚିତ ଥିଲା। ୧୯୯୩ ରେ ଏହା BJPର ପୂର୍ବତନ ମୁଖ୍ୟମନ୍ତ୍ରୀ ସାହେବ ସିଙ୍ଘ ବର୍ମାଙ୍କ ନିର୍ବାଚନମଣ୍ଡଳୀ ଥିଲା ଏବଂ ବନ୍ସଲ ୧୫ ବର୍ଷ ଧରି ଏହି ଆସନ ଧାରଣ କରିଥିଲେ।

ବନ୍ଦନା କୁମାରୀ ଆମ ଆଦମୀ ପାର୍ଟି(AAP)ର ମହିଳା ଶାଖା ‘ମହିଳା ଶକ୍ତି’ର ଅଧ୍ୟକ୍ଷା ହୋଇଥିଲେ ଏବଂ ସେ ସହରରେ ମହିଳା ସୁରକ୍ଷା ବିଷୟ ଉଠାଇଥିଲେ। ୨୦୧୪ ଡିସେମ୍ବରରେ AAPର ମହିଳା ଓ ଯୁବ ଶାଖା ମହିଳା ଓ ବୃଦ୍ଧଙ୍କ ସୁରକ୍ଷା ପାଇଁ ଦିଲ୍ଲୀ ମେଟ୍ରୋ ସ୍ଟେସନଗୁଡ଼ିକରୁ ୨୨ଟି ‘ଗ୍ରାମୀଣ ସେବା’ ଯାନ ଆରମ୍ଭ କରିଥିଲା।

୨୦୧୫ ଦିଲ୍ଲୀ ବିଧାନସଭା ନିର୍ବାଚନରେ ସେ ପୁନର୍ବାର ଶାଲିମାର ବାଘରୁ ପ୍ରାର୍ଥୀ ହୋଇଥିଲେ। ସେ ମହିଳା ସୁରକ୍ଷା ଓ ଦୁର୍ନୀତି ବିରୋଧୀ ମୁଦ୍ଦାକୁ ନେଇ ନିର୍ବାଚନ ଲଢ଼ିଥିଲେ।

ଏହି ନିର୍ବାଚନରେ ସେ ରେଖା ଗୁପ୍ତାଙ୍କୁ ୧୦,୯୭୮ ମତାନ୍ତରରେ ପରାଜିତ କରି ୬୨,୬୫୬ ମତ ପାଇଥିଲେ, ଯାହା ୨୦୧୩ ତୁଳନାରେ ଅଧିକ ଥିଲା।

AAP ଦିଲ୍ଲୀର ୭୦ଟି ଆସନ ମଧ୍ୟରୁ ୬୭ଟି ଜିତିଥିଲା। ୧୨ ଫେବୃଆରୀ ୨୦୧୫ ରେ ଘୋଷଣା ହୋଇଥିଲା ଯେ ବନ୍ଦନା କୁମାରୀଙ୍କୁ ଦିଲ୍ଲୀର ଷଷ୍ଠ ବିଧାନସଭାର ଉପାଧ୍ୟକ୍ଷ ପଦ ପାଇଁ ପ୍ରାର୍ଥୀ କରାଯିବ। ୨୩ ଫେବୃଆରୀରେ ସେ ଔପଚାରିକ ଭାବେ ଉପାଧ୍ୟକ୍ଷା ଭାବେ ନିର୍ବାଚିତ ହେଲେ, ଯେତେବେଳେ ରାମ ନିୱାସ ଗୋଏଲ ସ୍ପିକର ହେଲେ।https://web.archive.org/web/20250220185815/https://www.indiatoday.in/education-today/gk-and-current-affairs/story/ram-niwas-goel-elected-as-the-speaker-of-delhi-assembly-241808-2015-02-24

୨୦୨୦ ଦିଲ୍ଲୀ ବିଧାନସଭା ନିର୍ବାଚନରେ ସେ ପୁନର୍ବାର ଶାଲିମାର ବାଗରୁ ଆପ୍ ପ୍ରାର୍ଥୀ ଭାବେ ପ୍ରତିସ୍ପର୍ଧା କରି, ଭାରତୀୟ ଜନତା ପାର୍ଟି ପ୍ରାର୍ଥୀ ରେଖା ଗୁପ୍ତାଙ୍କୁ ୩,୪୪୦ ମତାନ୍ତରରେ ପରାଜିତ କରି ଲଗାତାର ତୃତୀୟଥର ପାଇଁ ବିଧାୟକ ଭାବେ ନିର୍ବାଚିତ ହେଲେ।

୨୦୨୫ ଦିଲ୍ଲୀ ବିଧାନସଭା ନିର୍ବାଚନରେ ସେ ଆପ୍ ପ୍ରାର୍ଥୀ ଭାବେ ପ୍ରତିଦ୍ୱନ୍ଦ୍ୱିତା କରିଥିଲେ, କିନ୍ତୁ ଭାରତୀୟ ଜନତା ପାର୍ଟି ପ୍ରାର୍ଥୀ ରେଖା ଗୁପ୍ତାଙ୍କ ପାଖରେ ୨୯,୫୯୫ ମତାନ୍ତରରେ ପରାଜିତ ହେଲେ।https://web.archive.org/web/20250219124505/https://results.eci.gov.in/ResultAcGenFeb2025/candidateswise-U0514.htm

 ଆଧାର 

ଶ୍ରେଣୀ:୧୯୭୪ ଜନ୍ମ